OPĆINA LIPOVLJANI

POVJERENSTVO ZA PROVOĐENJE

NATJEČAJA ZA PRIJAM U SLUŽBU

REFERENTA KOMUNALNOG REDARA

KLASA: 112-02/22-01/01

URBROJ: 2176-13-03-22-03

Lipovljani, 25. ožujak 2022. godine

**OBAVIJESTI I UPUTE**

**za prijam u službu referenta komunalnog redara**

Pročelnica Jedinstvenog upravnog odjela Općine Lipovljani, raspisala je natječaj za prijam u službu referenta komunalnog redara - na neodređeno vrijeme, koji je objavljen u Narodnim novinama broj 38/2022 dana 25. ožujka 2022. godine i na mrežnim stranicama Općine Lipovljani.

Na temelju članka 20. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 4/18 i 112/19) i raspisanog  natječaja Povjerenstvo za provođenje postupka natječaja za prijam u službu referenta komunalnog redara, upućuje kandidatima prijavljenima na natječaj

**OBAVIJESTI  I  UPUTE**

**(prethodna provjera znanja i sposobnosti - provođenje pismenog testiranja, poznavanja rada na računalu i usmenog intervjua)**

**Opis poslova:**

* vodi upravni postupak i donosi rješenja u predmetima vezanim za provedbu komunalnog reda, poduzima mjere u praćenju izvršenja rješenja o uvođenju komunalnog reda i poduzima druge propisane mjere za održavanje komunalnog reda
* obavlja poslove vezane za Zakon o gradnji i građevinskoj inspekciji, obavlja poslove vezane uz Zakon o održivom gospodarenju otpadom te poslove vezane uz Zakon o zaštiti životinja
* sudjeluje u izradi prijedloga programa održavanja objekata i uređaja komunalne infrastrukture, izvještava o eventualnim problemima u funkcioniranju objekata komunalne infrastrukture, vrši kontrolu nad izvođenjem radova od strane trgovačkog društva u vlasništvu Općine
* obavlja poslove vezano za korištenje javne površine
* surađuje s mjesnim odborima radi učinkovitog održavanja komunalnog reda i rješavanja problema komunalne infrastrukture na njihovim područjima
* obavlja i druge poslove po nalogu pročelnika.

**Podaci o plaći:**

Podaci o plaći radnog mjesta propisani su Odlukom o koeficijentima za obračun plaća službenika i namještenika u Jedinstvenom upravnom odjelu Općine Lipovljani (Službeni vjesnik, broj: 5/20, 36/21). Slijedom toga, plaću radnog mjesta za koje se raspisuje natječaj čini umnožak koeficijenta složenosti poslova radnog mjesta 1,94 i osnovice za izračun plaće (4.687,50 kn, bruto iznos), uvećan za 0,5% za svaku navršenu godinu radnog staža.

**Pravni i drugi izvori za pripremanje kandidata za pismeno testiranje:**

1. Ustav Republike Hrvatske („Narodne novine“, broj: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14),
2. Zakon o  lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
3. Zakon o komunalnom gospodarstvu („Narodne novine“, broj: 68/18, 110/18, 32/20)
4. Zakon o gradnji („Narodne novine“, broj: 153/13, 20/17, 39/19, 125/19)
5. Zakon o gospodarenju otpadom („Narodne novine“, broj: 84/21)
6. Odluka o komunalnom redu („Službeni vjesnik“, broj: 36/19, 58/19)
7. Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama na području Općine Lipovljani („Službeni vjesnik“, broj: 32/18).

**PRAVILA TESTIRANJA**

Prethodna provjera znanja i sposobnosti obuhvaća pismeno testiranje, poznavanje rada na računalu i intervju. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

**Vrijeme trajanja testiranja - 60 minuta**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za kandidata koji ne pristupi testiranju smatrat će se da je povukao prijavu na natječaj.
3. Za vrijeme pismene provjere znanja i sposobnosti nije dopušteno: korištenje literature, bilježaka, mobitela, napuštanje prostorije u kojoj se odvija provjera, razgovaranje ili drugi način ometanja ostalih kandidata. Nakon uvodnih radnji, započinje testiranje na način da će kandidatima biti podijeljena pitanja za provjeru znanja iz  poznavanja ustavnog ustrojstva Republike Hrvatske (Ustav RH) i pitanja za provjeru posebnih znanja i sposobnosti za obavljane poslova radnog mjesta za koje se kandidat prijavio.
4. Za pismenu provjeru posebnih  znanja i sposobnosti za obavljanje poslova radnih mjesta kandidatima se dodjeljuje od 1 do 20 bodova. Ukupan broj bodova koji kandidat može ostvariti nakon pismene provjere znanja je 20 bodova.
5. Smatra se da je kandidat položio ako je u pismenoj provjeri znanja i sposobnosti postigao najmanje 50% ukupnog broja bodova.
6. Kandidati koji su zadovoljili uvjete iz točke 5. mogu pristupiti provjeri poznavanja rada na računalu (word, excel). Ukupan broj bodova koji kandidat može ostvariti nakon provjere poznavanja rada na računalu je 5 bodova.
7. Po okončanom testiranju Povjerenstvo za provedbu javnog natječaja sastavlja rang listu kandidata prema ostvarenom broju bodova koji su ostvarili na pismenom testiranju i provjeri poznavanja rada na računalu.
8. Nakon utvrđivanja broja bodova na prethodno provedenoj pismenoj provjeri znanja i sposobnosti i provjeri poznavanja rada na računalu Povjerenstvo na intervju poziva kandidate koji su ostvarili najmanje 50% od ukupnog broja bodova na pismenom testiranju.
9. Povjerenstvo kroz razgovor - intervju s kandidatima utvrđuje interese, profesionalne ciljeve i motivaciju kandidata za rad u lokalnoj i područnoj (regionalnoj) samoupravi. Rezultati intervjua boduju se od 1 do 10 bodova.
10. Nakon provedenog postupka, Povjerenstvo utvrđuje rang listu kandidata prema ukupnom broju ostvarenih bodova.
11. Povjerenstvo dostavlja pročelniku rang listu kandidata i izvješće o provedenom postupku koje potpisuju svi članovi Povjerenstva.
12. Kandidati koji su pristupili testiranju imaju pravo uvida u rezultate provedenog postupka.
13. Izabrani kandidat, po pisanoj obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenje rješenja o prijemu u službu.
14. Pročelnik donosi rješenje o prijemu u službu referenta komunalnog redara, koje se dostavlja svim kandidatima koji su se prijavili na natječaj.

Poziv na testiranje bit će objavljen najmanje 5 dana prije dana određenog za testiranja na web stranici Općine Lipovljani i oglasnoj ploči Općine Lipovljani.